Project:Privacy policy/fi

Sovellettavuus
Tämä käytäntö koskee translatewiki.netin palvelimille tallennettuja projektiin ja sen yhteisöön liittyviä tietoja, jotka ovat yhdistettävissä yksittäisiin henkilöihin. Translatewiki.net kerää ja säilyttää henkilökohtaisia tietoja vain sen vähimmäismäärän, joka tarvitaan projektien toiminnallisten tarpeiden täyttämiseksi.

Projektien julkinen ja yhteisöllinen luonne
Translatewiki.net-sivustoa kehitetään käyttäjien yhteistyönä MediaWiki-ohjelmistolla. Kuka tahansa, jolle on myönnetty muokkausoikeudet, voi muokata tämän sivuston muokattavia sivuja ollessaan kirjautuneena sisään rekisteröityneenä käyttäjänä. Näin toimiessaan muokkaaja julkaisee sekä itse dokumentin että julkisen merkinnän jokaisesta lisätystä, poistetusta tai muutetusta sanasta. Tämä on kaikille näkyvä tapahtuma, ja muokkaaja nimetään julkisesti näiden muutosten tekijäksi. Kaikki tähän projektiin tehdyt muokkaukset ja kaikki niihin liittyvä julkinen tieto lisensoidaan peruuttamattomasti, jolloin kolmansille osapuolille annetaan oikeus kopioida, lainata, käyttää uudelleen ja soveltaa tätä tietoa ilman merkittäviä rajoituksia.

Toiminta translatewiki.net-sivustolla
Tämä käytäntö koskee yleisesti vain translatewiki.netin säilyttämää tai omistamaa yksityistä tietoa, joka ei ole julkisesti saatavilla.

Translatewiki.netiin liittyvää toimintaa, johon tämä käytäntö ei päde, on muun muassa sivujen selaaminen ja muokkaus sekä wikin lähetä sähköpostia -toiminnon käyttäminen. Nämä aktiviteetit saattavat paljastaa käyttäjän IP-osoitteen ja mahdollisesti muita henkilökohtaisia tietoja julkisesti tai tietyille translatewiki.net-sivustosta erillään toimiville vapaaehtoisryhmille.

Käyttäjät voivat myös olla tekemisissä toistensa kanssa translatewiki.net-sivuston ulkopuolella: sähköpostitse, IRC:ssä tai muussa keskustelussa tai itsenäisillä verkkosivustoilla, ja heidän tulisi tällöin tiedostaa viestintämenetelmään liittyvät turvallisuusriskit ja oma yksityisyydentarpeensa ennen näiden viestintämenetelmien käyttöä.

Käyttäjätunnukset ja omistajuus
Translatewiki.net velvoittaa muokkaajia rekisteröitymään verkkosivustolleen, vaikkakin joitakin sivuja voi muokata kirjautumatta, jolloin muokkaajan tunnisteena toimii IP-osoite. Kirjautuneiden käyttäjien tunnisteena käytetään vastaavasti heidän valitsemaansa käyttäjänimeä. Käyttäjät asettavat salasanan, joka on luottamuksellinen ja jota käytetään tunnuksen omistajuuden varmistamiseen. Käyttäjän tunnistamiseen käytettyä salasanaa tai evästeitä ei tule milloinkaan paljastaa muille tai julkistaa tietoisesti, ellei laki toisin määrää. Luotuja tunnuksia ei tulla poistamaan, ellei niihin liity ilmeistä pahansuopaa tarkoitusta, minkä arvioi translatewiki.netin ylläpito. Käyttäjänimen vaihto voi olla mahdollista. Translatewiki.net ei takaa, että käyttäjänimeä vaihdetaan pyynnöstä.

Yksityistiedon keräämisen tarkoitus
Translatewiki.net rajoittaa henkilöihin liitettävän tiedon keräämisen projektien toimivuutta palveleviin tarkoituksiin, sisältäen esimerkiksi seuraavat käyttökohteet:


 * Projektin yleisen luotettavuuden parantaminen. Translatewiki.net näkee, että mikä tahansa järjestelmä, joka on tehty tarpeeksi avoimeksi mahdollisimman laajan osallistumisen takaamiseksi, on myös altis väärinkäytölle ja haitalliselle käytökselle. Translatewiki.net on kehittänyt lukuisia keinoja häiriöiden estämiseksi tai vähentämiseksi. Esimerkiksi väärinkäytöstapauksissa, joissa on aihetta epäillä vaikkapa ”sukkanukkeja” (salaista rinnakkaistunnusten käyttöä), vandalismia, muiden käyttäjien ahdistelua tai häiritsevää käytöstä, on mahdollista tutkia häiriköivien käyttäjien IP-osoitteita lokeista tai tietokannasta. Ylläpitäjien yhteisöltä saamana luottamustehtävänä on projektien suojeleminen, ja he voivat jakaa tätä tietoa keskenään.
 * Käyttötilastojen kokoaminen. Translatewiki.net kerää tilastollista lokitietoa kävijöiden sivunlatauksista. Näiden lokien pohjalta julkaistaan tilastosivuja – itse lokit eivät ole julkisia.
 * Teknisten ongelmien ratkaiseminen. Kehittäjät voivat tutkia lokitietoja saadakseen apua teknisten ongelmien ratkaisemiseen ja sivua hidastavien hakukonerobottien jäljittämiseen.

Translatewiki.net saattaa ladata JavaScript-koodin kaltaisia resursseja ulkoisilta palvelimilta, mikä voi vaikuttaa käyttäjien yksityisyyteen (esimerkkejä ovat Google Adwords -mainokset ja käännösavut). On käyttäjän vastuulla vähentää ei-haluttujen tietojen paljastamista ulkoisilta palvelimilta tapahtuvan resurssien lataamisen seurauksena.

IP-osoite ja muut tekniset tiedot

 * Kun kävijä pyytää tai lukee sivua, kävijästä ei kerätä enempää tietoja kuin mitä verkkosivujen palvelinten lokitiedostot yleensä keräävät. Translatewiki.net voi säilyttää raakalokeja vastaavista tapahtumista, mutta niitä ei julkaista.


 * Kun kirjautunut käyttäjä muokkaa sivua, palvelin säilyttää luottamuksellisesti muokkaukseen liittyvät IP-tiedot tiettyyn ajankohtaan asti. Tämä tieto poistetaan automaattisesti tietyn ajan kuluttua. Kirjautumattomien muokkaajien IP-osoitteita käytetään julkisesti ja pysyvästi muokkauksen tekijänä. On mahdollista, että kolmas osapuoli saa selville tekijän henkilöllisyyden selville tämän IP-osoitteen ja muun tiedon perusteella. Sisäänkirjautuminen rekisteröidyllä käyttäjätunnuksella mahdollistaa paremman yksityisyyden säilyttämisen.

Evästeet

 * Sivusto asettaa väliaikaisen istuntoevästeen kävijän tietokoneelle, kun jollakin sivulla on käyty. Lukijat, jotka eivät aio kirjautua sisään tai muokata, voivat kieltäytyä evästeeltä; se poistetaan selaimen istunnon päätyttyä. Lisää evästeitä voidaan asettaa sisäänkirjautumistilan säilyttämiseksi, kun henkilö kirjautuu sisään. Jos henkilö tallentaa käyttäjätunnuksen ja salasanan selaimeensa, tietoa tullaan säilyttämään 30 päivää ja tämä tieto lähetetään palvelimelle jokaisella käynnillä tässä projektissa. Muokkaajien, jotka käyttävät julkista tietokonetta ja eivät halua näyttää käyttäjätunnustaan tuleville saman tietokoneen käyttäjille, tulisi tyhjentää evästeet käytön jälkeen.

Sivujen historia

 * Muokkaukset tai muut lisäykset käännöksiin, käyttäjäsivuille ja keskustelusivuille säilytetään yleensä ikuisesti. Tekstin poisto hankkeesta ei poista sitä pysyvästi. Yleensä hankkeissa jokainen voi katsoa edellistä artikkelin versiota ja nähdä, mitä siellä oli. Vaikka artikkeli on ”poistettu”, luotetut käyttäjät korkeammalla käyttöoikeusasteella voivat silti nähdä poistetun sisällön. Translatewiki.netin palvelimille pääsyyn oikeutetut henkilöt voivat poistaa tiedon pysyvästi. Tästä on kuitenkin takeita vain silloin, kun on olemassa poistamiseen velvoittava oikeuden määräys tai vastaava oikeustoimi.

Käyttäjän muokkaukset

 * Myös käyttäjän muokkaukset kerätään, ja ne ovat julkisesti saatavilla. Käyttäjien muokkaukset kerätään rekisteröitymis- ja kirjautumistilan mukaan. Tiedot käyttäjän muokkauksista, kuten muokkausten ajankohdat ja niiden lukumäärä, ovat julkisesti saatavilla käyttäjän muokkausluettelossa ja muiden käyttäjien keräämissä muodoissa.

Projektien lukeminen

 * Käyttäjistä ja muista lukijoista ei kerätä muuta tietoa kuin mitä verkkosivupalvelimen lokitiedostoihin yleensä kerätään. Vaikka raakaloki kerätään yleisistä syistä, sivuilla käynti ei paljasta kävijän henkilöllisyyttä julkisesti. Kerätty raakaloki saattaa sisältää kenen tahansa käyttäjän IP-osoitteen, mutta niitä ei jäljennetä julkisesti.

Projektien muokkaaminen

 * Muokkaukset sivuihin tunnistetaan käyttäjätunnuksen tai muokkaajan verkon IP-osoitteen perusteella ja muokkaushistoria kerätään tekijän mukaan muokkausluetteloon. Tällainen tieto tulee olemaan saatavilla pysyvästi.
 * Kirjautuneet rekisteröityneet käyttäjät:
 * Kirjautuneet käyttäjät eivät paljasta IP-osoitettaan yleisölle muulloin kuin väärinkäyttötapauksissa, sisältäen käyttäjän tai samaa IP-osoitetta käyttävän toisen käyttäjän vandalismin wikin sivuilla. Käyttäjän IP-osoite säilytetään translatewiki.netin palvelimilla tietyn ajan, ja sen voivat nähdä palvelimen ylläpitäjät ja käyttäjät, joille on myönnetty CheckUser-oikeudet.
 * IP-osoitetiedot ja niiden yhteys käyttäjätunnuksiin, jotka jakavat sen, voidaan julkaista tietyissä olosuhteissa (katso alla).
 * Käyttäjät, jotka käyttävät yrityksen sähköpostipalvelinta kotoa tai työskentelevät DSL- tai kaapeliyhteyden kautta, ovat usein helposti tunnistettavissa IP-osoitteiden perusteella; siinä tapauksessa voi olla helppoa tunnistaa kaikki sen IP-osoitteen tekemät muokkaukset. Käyttäjätunnuksen käyttö on tässä tapauksessa parempi tapa suojata yksityisyyttä.
 * Kirjautumattomat rekisteröityneet käyttäjät ja rekisteröitymättömät käyttäjät:
 * Muokkaajat, jotka eivät ole kirjautuneet sisään voidaan tunnistaa verkon IP-osoitteen perusteella. Riippuen käyttäjän yhteydestä, IP-osoite voi olla jäljitettävissä suureen Internet-palveluntarjoajaan tai täsmällisemmin kouluun, työpaikkaan tai kotiin. Voi olla mahdollista tunnistaa käyttäjä kokonaan yhdessä muun tiedon avulla, sisältäen muokkaustyylin ja asetukset.

Keskustelut

 * Wikin keskustelusivuilla:
 * Teoriassa mikä tahansa muokattavissa oleva sivu voi olla keskustelupaikka. Yleensä keskustelut translatewiki.netissä tapahtuvat käyttäjien keskustelusivuilla (liittyvät tiettyyn käyttäjään), tuettujen projektien keskustelusivuilla (liittyvät tiettyyn tuettuun projektiin) tai sivuilla, jotka ovat suunniteltu keskustelualueiksi (esimerkiksi tukisivu). Yksityisyyden odotuksia sovelletaan samalla tavoin keskustelusivulla kuin muuallakin.
 * Sähköpostin kautta:
 * Käyttäjiltä ei vaadita sähköpostiosoitetta rekisteröityessä. Oikean sähköpostiosoitteen tarjoavat käyttäjät voivat sallia muiden kirjautuneiden käyttäjien lähettämät viestit wikin kautta. Järjestelmän kautta vastaanotetuissa sähköpostiviesteissä vastaanottajan sähköpostiosoitetta ei ilmoiteta lähettäjälle. Kun käyttäjä lähettää toiselle käyttäjälle viestin, lähettäjän sähköpostiosoite näkyy lähettäjänä.
 * Translatewiki.net voi käyttää käyttäjätunnuksen asetuksiin tallennettua henkilön sähköpostiosoitetta viestintään. Käyttäjät, joiden tunnuksella ei ole oikeaa sähköpostiosoitetta, eivät voi asettaa salasanaansa uudelleen, jos se on unohtuu. Tällaisessa tilanteessa käyttäjät saattavat kuitenkin voida ottaa yhteyttä translatewiki.netin palvelimien ylläpitäjiin uuden sähköpostiosoitteen asettamiseksi. Käyttäjä voi poistaa tunnuksensa sähköpostiosoitteen asetuksistaan milloin tahansa sen käytön estämiseksi. Yksityinen kirjeenvaihto käyttäjien valillä saatetaan tallentaa asianosaisten käyttäjien päätöksellä ja sitä eivät koske translatewiki.netin käytännöt.
 * IRC:ssä:
 * IRC-kanavat eivät ole virallinen osa translatewiki.netiä ja ne eivät ole translatewiki.netin hallinnoimilla palvelimilla. Tämäntyyppisten palvelujen käyttäjien IP-osoitteet saattavat paljastua muille osallistujille. IRC:n käyttäjien yksityisyys kullakin kanavalla määräytyy palvelun ja kanavan käytäntöjen mukaisesti. Eri kanavilla on erilaiset käytännöt siitä, voiko lokeja julkaista.

Henkilökohtaisten tunnistetietojen käyttöoikeus ja julkaisu
Käyttöoikeus:

Tämä projekti on pääosin vapaaehtoisten muokkaajien ylläpitämä. Yhteisö on valinnut joitain käyttäjiä rajoitettujen toimintojen käyttäjiksi. Esimerkiksi translatewiki.netin käyttöoikeustasot määrittyvät sen mukaan, kuinka käyttäjä on mukana erilaisissa ”tuetuissa projekteissa”. Käyttäjäryhmien oikeudet ja niiden jäsenet ovat saatavilla sivulla public.

Muita käyttäjiä, joilla voi olla käyttöoikeus yksityisiin tunnistetietoihin ovat muun muassa käyttäjät, joilla on CheckUser-toiminnon käyttöoikeus, translatewiki.netin työntekijät, edustajat ja translatewiki.netin hallinnoijien työllistämät valtuutetut sekä kehittäjät ja muut käyttäjät, joilla korkea käyttöoikeustaso palvelimilla.

Tietojen jakaminen toisten oikeutettujen käyttäjien kanssa ei ole tietojen ”levittämistä”.

Julkaisu: Käytäntö tietojen julkaisusta

Translatewiki.netin käytäntönä on, että translatewiki.netin vapaaehtoiset tai henkilökunta voivat julkaista yksityisiä tunnistetietoja, joita on kerätty tietokantaan CheckUser-toiminnolla tai muilla keinoilla, jotka eivät ole julkisia, missä tahansa seuraavista tapauksista:
 * 1) Vastauksena oikeaan oikeushaasteeseen tai muuhun viranomaisten pakottavaan pyyntöön.
 * 2) Asianomaisen käyttäjän luvalla.
 * 3) Tarvittaessa väärinkäyttötapausten ilmoittamiseen.
 * 4) Kun tieto koskee hakurobotin tai botin tuottamia sivunhakuja, ja sen levittäminen on tarpeellista havainnollistamiseksi tai teknisten ongelmien ratkaisuun.
 * 5) Kun käyttäjä on vandalisoinut sivuja tai toistuvasti käyttäytynyt häiriköivästi, tiedot voidaan julkaista palveluntarjoajalle, tiedonsiirtäjälle tai muulle kolmannelle osapuolelle IP-osoitteiden estojen kohdistamiseksi tai apuna täsmällisen ilmoituksen tekemiseen palveluntarjoajalle.
 * 6) Kun se on perustellusti tarpeellista translatewiki.netin, sen käyttäjien tai yleisön oikeuksien, omaisuuden tai turvallisuuden suojaamiseksi.

Muuten kuin yllä mainituista syistä translatewiki.netin käytäntö ei salli henkilökohtaisten tunnistetietojen levittämistä missään olosuhteissa.

Kolmannen osapuolen käyttöoikeus ja rekisteröityneelle käyttäjälle ilmoittaminen vastaanotettaessa tieto oikeuskäsittelystä:

Yleisenä toimintaperiaatteena on, että henkilökohtaisten tunnistetietojen käyttöoikeuden ja säilyttämisen kaikissa projekteissa tulisi olla vähäistä ja niitä tulisi käyttää vain sisäisesti projektin hyvinvoinnin takaamiseksi. Kuitenkin ajoittain translatewiki.net voi vastaanottaa haasteita tai muita pakottavia pyyntöjä lainvalvontaviranomaisilta tai oikeudelta tai vastaavalta ministeriöltä, joka pyytää rekisteröidyn käyttäjän tietojen paljastamista, ja voi olla pakotettu lailla suostumaan pyyntöön. Tällaisissa oikeudellisesti pakottavissa pyynnöissä translatewiki.net yrittää ilmoittaa asianomaiselle käyttäjälle kolmen työpäivän kuluessa haasteen saavuttua lähettäen ilmoituksen sähköpostitse käyttäjän sähköpostiosoitteeseen (jos saatavilla), jonka asianomainen käyttäjä on määritellyt asetuksiinsa.

Translatewiki.net ei voi neuvoa käyttäjää vastaanottaessa sellaista ilmoitusta koskien lakia tai asiaankuuluvaa vastausta haasteeseen. Translatewiki.net kuitenkin ilmoittaa niille käyttäjille mahdollisesta oikeudesta vastustaa tai rajoittaa tietoja täyttämällä aloitteen haasteen mitätöimiseksi. Käyttäjien, jotka haluavat vastustaa haastetta tai muuta pakottavaa pyyntöä, tulisi hakea lakineuvoja koskien soveltuvia oikeuksia ja saatavilla olevia menetelmiä.

Jos translatewiki.net vastaanottaa tuomioistuimen täyttämän aloitteen kumota tai muuten rajoittaa haastetta käyttäjän tai tämän juristin toiminnan tuloksena, translatewiki.net ei tule luovuttamaan pyydettyjä tietoja ennen kuin translatewiki.net saa oikeuden määräyksen tehdä niin.

Rekisteröityneiden käyttäjien ei ole pakko antaa sähköpostiosoitettaan. Kuitenkin kun rekisteröitynyt käyttäjä ei anna sähköpostiosoitettaan translatewiki.netillä ei ole mahdollisuutta ilmoittaa käyttäjää yksityisesti sähköpostiviesteillä, kun se saa pyynnön lainvalvontaviranomaisilta käyttäjän yksityisten tunnistetietojen luovuttamisesta.

Vastuuvapaus
Käyttäjätietojen yksityisyys on translatewiki.netille tärkeä arvo. Tämä yksityisyydensuojakäytäntö on translatewiki.netin toimien ohella osa omistautunutta pyrkimystämme niiden rajoitettujen käyttäjätietojen turvaamiseen, joita palvelimillamme kerätään ja säilytetään. Tästä huolimatta translatewiki.net ei voi täysin taata käyttäjätietojen yksityisyyttä. Tiedostamme, että määrätietoisista pyrkimyksistämme huolimatta jokin taho saattaa kehittää menetelmiä, kuten tiedonlouhintahyökkäyksiä, joilla nämä tiedot voidaan saada selville ja siten tehdä julkisiksi. Tämän takia translatewiki.net ei voi taata, etteivät ulkopuoliset pääsisi käsiksi translatewiki.netin projekteissa ja niihin liittyvissä yhteisöissä tapahtuvassa toiminnassa annettuihin tietoihin.

In cases of conflicting information between a translated version of this page and the original version in the English language, the English version will take precedence over the translated version.